Ed Harcourt «Strangers»
EMI 

Ed Harcourt, ja. 
Det er en mann som ikke gjør livet enkelt for seg selv, med ambisiøseog innfløkte låter som nesten er umulig å putte i en bås. 
Mangfold er stikkordet, og den musikalske bagen til Ed Harcourt er romslig. 
På «Strangers» vil du finne lavmælte viser, skakk pop, storslagen rock og mørke ballader. 
Vi snakker altså om en original låtskriver og annerledes artist som velger å følge sine egne innfall og instinkter. 
Når det er sagt, synes jeg ikke at «Strangers» er i nærheten av å tangere «Here Be Monsters» fra 2002 og fjorårets «From Every Sphere». 
Låtene på dette albumet holder ganske enkelt ikke samme forheksende standard, dessverre. 
